CELEX: 32012D0817
Language: fi
Date: 2012-12-19 00:00:00
Title: 2012/817/EU, Euratom: Komission täytäntöönpanopäätös, annettu 19 päivänä joulukuuta 2012 , luvan antamisesta Kreikalle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/185/Euratom, ETY muuttamisesta (tiedoksiannettu numerolla C(2012) 9549)

21.12.2012   
            
            
               FI
            
            
               Euroopan unionin virallinen lehti
            
            
               L 352/60
            
         KOMISSION TÄYTÄNTÖÖNPANOPÄÄTÖS,
   annettu 19 päivänä joulukuuta 2012,
   luvan antamisesta Kreikalle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/185/Euratom, ETY muuttamisesta
   (tiedoksiannettu numerolla C(2012) 9549)
   (Ainoastaan kreikankielinen teksti on todistusvoimainen)
   (2012/817/EU, Euratom)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan,
   sekä katsoo seuraavaa:
   
               (1)
            
            
               Yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) 375 artiklan mukaisesti Kreikka saa vapauttaa arvonlisäverosta liitteessä X olevan B osan 2, 8, 11 ja 12 kohdassa mainitut liiketoimet. Kyseiset liiketoimet on otettava huomioon arvonlisäverosta kertyvien omien varojen perusteen laskemisessa.
            
         
               (2)
            
            
               Komissio teki Kreikan osalta asetuksen (ETY, Euratom) N:o 1553/89 perusteella päätöksen 90/185/Euratom, ETY (3), jolla Kreikan sallittiin käyttää eräitä likimääräisiä arvioita arvonlisäverosta kertyvien omien varojen perusteen laskemiseksi 1 päivästä tammikuuta 1989.
            
         
               (3)
            
            
               Kreikka on verottanut direktiivin 2006/112/EY liitteessä X olevan B osan 2 kohdassa mainittuja liiketoimia 1 päivästä heinäkuuta 2010. Tätä tarkoitusta varten annettu lupa olisi peruutettava mainitusta päivästä alkaen.
            
         
               (4)
            
            
               Kreikka on verottanut direktiivin 2006/112/EY liitteessä X olevan B osan 8 kohdassa mainittuja liiketoimia 22 päivästä elokuuta 2011. Tätä tarkoitusta varten annettu lupa olisi peruutettava mainitusta päivästä alkaen.
            
         
               (5)
            
            
               Komissio pyysi Kreikkaa tarkastamaan, tarvitsiko se edelleen näitä sille toistaiseksi myönnettyjä lupia, ja vahvistamaan tämän komissiolle. Kreikka vahvisti, ettei lupa käyttää likimääräisiä arvioita direktiivin 2006/112/EY liitteessä X olevan B osan 2 ja 8 kohdassa mainittujen liiketoimien osalta enää päde.
            
         
               (6)
            
            
               Kreikka totesi, että liitteessä X olevan B osan 11 ja 12 kohdan osalta tarve käyttää likimääräisiä arvioita ei enää ollut perusteltu, koska puolustusministeriö toimittaa tiedot tätä yksityiskohtaisemmin.
            
         
               (7)
            
            
               Yhteisön sääntöjen selkeyden ja avoimuuden vuoksi säännökset, jotka ovat vanhentuneet tai joiden voimassaolo on päättynyt, olisi kumottava.
            
         
               (8)
            
            
               Tässä päätöksessä säädetyt toimenpiteet ovat omia varoja käsittelevän neuvoa-antavan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1)   Poistetaan päätöksen 90/185/Euratom, ETY 1 artiklan 1 kohta.
   2)   Poistetaan päätöksen 90/185/Euratom, ETY 1 artiklan 3 kohta.
   3)   Poistetaan päätöksen 90/185/Euratom, ETY 1 artiklan 5 kohta.
   4)   Poistetaan päätöksen 90/185/Euratom, ETY 1 artiklan 6 kohta.
   2 artikla
   Tämä päätös on osoitettu Helleenien tasavallalle.
   
      Tehty Brysselissä 19 päivänä joulukuuta 2012.
      
         
            Komission puolesta
         
         Janusz LEWANDOWSKI
         
            Komission jäsen
         
      
   
   
      (1)  EYVL L 155, 7.6.1989, s. 9.
   
      (2)  EUVL L 347, 11.12.2006, s. 1.
   
      (3)  EYVL L 99, 19.4.1990, s. 39.